A 
If 
KOMMISSIONEN FOR DE EUROPÆISKE FÆLLESSKABER 
Bruxelles, den 27.09.1996 
KOM(96) 469 endelig udg. 
Forslag til 
RÅDETS BESLUTNING 
i! om bemyndigelse af visse medlemsstater til i overensstemmelse 
med artikel 8, stk. 4, i Rådets direktiv 92/81/EØF at indføre eller fortsat 
anvende punktafgiftsfritagelser eller -lempelser for visse typer mineralolie, 
der anvendes til særlige formål 
II 
II (forelagt af Kommissionen) 
.sl­
at 
WA 

BEGRUNDELSE 
Ifølge artikel 8, stk. 4, i Rådets direktiv 92/81/EØF1 af 19. oktober 1992 om harmoni­
sering af punktafgiftsstrukturen for mineralolier kan Rådet med enstemmighed på forslag 
af Kommissionen give en medlemsstat tilladelse til at indføre fritagelser for eller 
lempelser i punktafgifterne, hvis særlige politiske hensyn taler herfor. 
De franske myndigheder har meddelt Kommissionen, at de ønsker fortsat at anvende en 
reduceret punktafgiftssats på svær brændselsolie med lavt svovlindhold. 
Samme undtagelse blev indrømmet Belgien og Luxembourg ved Rådets beslutning af 
13. december 1993 og forlænget ved Rådets beslutning af 22. december 1995. 
De græske myndigheder har meddelt Kommissionen, at de ønsker at differentiere 
punktafgiftssatserne for blyfri benzin efter forskellige miljøkategorier. 
Medlemsstaterne er blevet underrettet om disse anmodninger i overensstemmelse med 
direktivet. 
Det hedder i direktivet, at Kommissionen jævnligt skal undersøge sådanne fritagelser og 
lempelser. Finder Kommissionen, at de ikke længere kan opretholdes på grund af illoyal 
konkurrence eller forstyrrelser af det indre marked eller af hensyn til Fællesskabets 
miljøbeskyttelsespolitik, forelægger den Rådet passende forslag. Under alle omstændig­
heder skal Kommissionen senest den 31. december 1996 forelægge Rådet en rapport om 
sådanne fritagelser og lempelser. 
EFT L 316 af 31.10.1992, s. 12. 
Forslag til 
RÅDETS BESLUTNING 
om bemyndigelse af visse medlemsstater til i overensstemmelse 
med artikel 8, stk. 4, i Rådets direktiv 92/81/EØF at indføre eller fortsat 
anvende punktafgiftsfritagelser eller -lempelser for visse typer mineralolie, 
der anvendes til særlige formål 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets direktiv 92/81/EØF af 19. oktober 1992 om harmonisering af 
punktafgiftsstrukturen for mineralolier, særlig artikel 8, stk. 4, 
under henvisning til forslag fra Kommissionen, og 
ud fra følgende betragtninger: 
I henhold til artikel 8, stk. 4, i Rådets direktiv 92/81/EØF kan Rådet med enstemmighed 
på forslag af Kommissionen give en medlemsstat tilladelse til at indføre fritagelser for 
eller lempelser i punktafgifterne for mineralolier, hvis særlige politiske hensyn taler 
herfor; 
de franske myndigheder har meddelt Kommissionen, at de ønsker fortsat at anvende en 
reduceret punktafgiftssats på svær brændselsolie med lavt svovlindhold; 
de græske myndigheder har meddelt Kommissionen, at de ønsker at differentiere 
punktafgiftssatserne for blyfri benzin efter forskellige miljøkategorier; 
de øvrige medlemsstater er blevet underrettet herom; 
Kommissionen og alle medlemsstaterne anerkender, at sådanne fritagelser og lempelser 
er begrundet i særlige politiske hensyn og ikke medfører illoyal konkurrence eller 
forstyrrelser af det indre marked; 
Kommissionen gennemgår regelmæssigt lempelserne og fritagelserne for at sikre, at de 
fortsat er forenelige med det indre marked og Fællesskabets miljøbeskyttelsespolitik; 
VEDTAGET FØLGENDE BESLUTNING: 
Artikel 1 
I overensstemmelse med artikel 8, stk. 4, i direktiv 92/81/EØF og med forbehold af de 
forpligtelser, der gælder efter Rådets direktiv 92/82/EØF af 19. oktober 1992, tillades 
følgende medlemsstater at anvende punktafgiftslempelser, som beskrevet nedenfor: 
1. Den Franske Republik: 
en reduceret sats for svær brændselsolie med henblik på at fremme brugen 
af mere miljøvenlige brændstoffer. 
Lempelsen skal være specifikt knyttet til svovlindholdet, og den vægtede gennemsnitlige 
afgiftssats for svær brændselsolie skal til enhver tid overholde den minimumssats, som 
EF-retten foreskriver. 
Undtagelsen finder anvendelse indtil datoen for ikrafttrædelsen af EF-ordningen for svær 
brændselsolie med lavt svovlindhold og andre konkurrerende produkter. 
2. Den Hellenske Republik: 
en differentieret sats for blyfri benzin efter forskellige miljøkategorier. 
Undtagelsen finder anvendelse indtil den 31. december 1996, forudsat at der til enhver 
tid anvendes de minimumssatser for mineralolier, som EF-retten foreskriver. 
Artikel 2 
Denne beslutning er rettet til Den Franske og Den Hellenske Republik. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(96) 469 endelig udg. 
DOKUMENTER 
DA 02 14 12 
Katalognummcr : CB-CO-96-478-DA-C 
ISBN 92-78-09275-4 
Kontoret for De Europæiske Fællesskabers Officielle Publikationer 
L-2985 Luxembourg 
J"